In nomine sanctae et indiuiduae Trinitatis. Rodulphus gratia Dei rex. Omnibus notum fieri uolumus Dei et sanctae ecclesiae fidelibus praesentibus atque futuris quoniam, cum fuissemus Augustoduno et adiremus ecclesiam sancti Symphoriani causa orationis, expetierunt canonici serenitatem nostram, ut, quia pauperes erant, terram sancti Symphoriani, quam Addo noster fidelis, dum uixerat, in beneficio habuerat, ipsis ad uictum concederemus pro anima patris nostri Richardi et pro memoria nostra et charissimae coniugis Immae. Nos autem, uidentes eorum paupertatem nimiam et audientes petitionem, nostrum accepimus cultellum et, misso super altare sancti Symphoriani, reddidimus eamdem terram illi. Est siquidem terra illa ualde a se remota: in pago Belnensi, in uilla Bulliaco, est mansus unus uestitus; in uilla Nouiliaco, mansus unus uestitus; in pago Alcensi, in uilla Aciaco, mansus unus uestitus; et in Tagniaco, dimidius; in uilla Memorias, mansi absi V in capella in honore sancti Petri, quae soluit in censu solidi II; est et alia capella in Musiniaco uilla in honore sancti Germani, 